b'\n_START_ARTICLE_\nTartu \xc3\x9clikooli Eesti Mereinstituut\n_START_PARAGRAPH_\nTartu \xc3\x9clikooli Eesti Mereinstituut on Tartu \xc3\x9clikooli teadus- ja arendusasutus.\n_START_SECTION_\nAjalugu\n_START_PARAGRAPH_\nEesti Mereinstituut loodi 3. m\xc3\xa4rtsil 1992 Eesti Kalandusinstituudist ning Eesti Teaduste Akadeemia \xc3\x96koloogia ja Mereuuringute Instituudi \xc3\xbcksustest._NEWLINE_Aastal 1996 muudeti Eesti Mereinstituut Keskkonnaministeeriumi teadusasutuseks, alates 2001. aastast on see Tartu \xc3\x9clikooli koosseisus. Alates 2008. aastast on see loodus- ja tehnoloogiateaduskonna instituut (varem oli bioloogia- ja geograafiateaduskonna instituut)._NEWLINE_Mereinstituut tegeleb eesk\xc3\xa4tt L\xc3\xa4\xc3\xa4nemere \xc3\xb6kos\xc3\xbcsteemide ja funktsioneerimise uurimise ja selgitamisega, selles leiduvate veeorganismide ja -keskkonna seisundi hindamise ja prognoosimisega, samuti keskendutakse mereelustiku ratsionaalse kasutamise tagamisele ja bioloogilise mitmekesisuse kaitsele._NEWLINE_Eesti Mereinstituut teeb koost\xc3\xb6\xc3\xb6d mitmete v\xc3\xa4lisorganisatsioonidega. Aastast 1994, mil Eesti sai Rahvusvahelise Mereuurimise N\xc3\xb5ukogu (ICES) t\xc3\xa4isliikmeks, viiakse l\xc3\xa4bi mitmeid ICESi koordineeritud tegevuskavasid. Samuti on koopereeritud HELCOMi, L\xc3\xa4\xc3\xa4nemere Bioloogide Assotsiatsiooni jmt.'